Λιβιά «μακαρόνια» (αμπελοφάσουλα με σάλτσα)
Η ψευτομακαρονάδα της Τήνου που κάνουν τον Αύγουστο με τα αμπελοφάσουλα (λιβιά) και τις πεντάγλυκες τηνιακές ντομάτες.
 1 κιλό αμπελοφάσουλα, καθαρισμένα και καλά πλυμένα , 200 γρ. τριμμένο ξερό τηνιακό τυράκι ή κεφαλογραβιέρα,  50 ml ελαιόλαδο , αλάτι, φρεσκοτριμμένο πιπέρι, 1/2 κιλό ώριμες ντομάτες, τριμμένες    , 1 κουτ. σούπας ζάχαρη , 1 ξερό κρεμμύδι, κομμένο σε ψιλά καρέ, 1 σκελίδα σκόρδου, ψιλοκομμένη, 50 ml ελαιόλαδο, αλάτι, φρεσκοτριμμένο πιπέρι
Για να ετοιμάσουμε τα λιβιά «μακαρόνια», κάνουμε ως εξής: Σε μια μέτρια κατσαρόλα ζεσταίνουμε το ελαιόλαδο σε μέτρια φωτιά και σοτάρουμε το κρεμμύδι με το σκόρδο για περίπου 3-4 λεπτά, μέχρι να μαλακώσουν. Ρίχνουμε την ντομάτα, τη ζάχαρη, αλατοπίπερο και μαγειρεύουμε για περίπου 20 λεπτά, μέχρι να «δέσει» η σάλτσα.Παράλληλα, σε μια κατσαρόλα με άφθονο αλατισμένο νερό που κοχλάζει, ρίχνουμε τα αμπελοφάσουλα και βράζουμε για περίπου 8-10 λεπτά ή μέχρι να μαλακώσουν όσο μας αρέσουν.Τα στραγγίζουμε σε ένα σουρωτήρι, τα αδειάζουμε σε πιατέλα και τα περιχύνουμε με το ελαιόλαδο.Σκορπίζουμε το τυρί, τη σάλτσα ντομάτας και σερβίρουμε.
Λαχανικά,Ντομάτα,Φασολάκια,Χορτοφαγικά